text: 76-årig stadig forsvundet
  11 juni 2013 kl. 04.55
  Sydøstjyllands Politi fortsætter tirsdag eftersøgningen af Erik Jørgensen på 76 år, der mandag morgen forlod sit hjem i Vonsild ved Kolding.
  Politiet har blandt andet sat hundepatruljer ind i eftersøgningen.
  Erik Jørgensen er dement og halter.
  Han er ca. 170 cm høj - slank til mager af bygning og skaldet.
  Erik Jørgensen bærer briller med guldstel, en sort vindjakke, blå cowboybukser og sorte sko.
  Politiet vil gerne høre fra folk, der har set Erik Jørgensen. Telefon 1-1-4.
  